ཞྭ་དམར་དགེ་འདུན་བསྟན་འཛིན་རྒྱ་མཚོ་ནི།ཕྱི་ལོ་༡༨༥༢ལོར་མདོ་སྨད་ཕྱོགས་སུ་སྐུ་འཁྲུངས།དགུང་ལོ་བཞི་པར་ལ་མོ་བདེ་ཆེན་དགོན་དུ་རོང་པོ་ཨ་ལགས་བསྟེན་ནས་ཡི་གེའི་སྦྱོར་ཀློག་དང་ཆོས་སྤྱོད་བཅས་ལ་སྦྱངས།དགུང་ལོ་བརྒྱད་པར་ཐར་ཤུལ་དགེ་འདུན་ཆོས་སྐྱོང་རྒྱ་མཚོ་ལས་རབ་ཏུ་བྱུང་།བདེ་ཆེན་དགོན་དུ་ཆོས་ཞུགས་མཛད་དེ་གཞུང་ཆེན་བཀའ་པོད་ལྔ་དང་གསང་ཆེན་རྒྱུད་སྡེ་བཞི་ལ་ཐོས་བསམ་ལེགས་པར་མཛད།དགུང་ལོ་བཅུ་དྲུག་པར་བླ་གཞུང་གི་དྲུང་ཡིག་མཛད།དགུང་ལོ་ཉེར་བདུན་པར་ཁུ་ལུགས་དགེ་བཤེས་ཉི་མ་རིན་པོ་ཆེའི་དྲུང་ནས་བསྙེན་རྫོགས་བསྒྲུབས།དགུང་ལོ་སོ་བཞི་ལ་རྭ་རྒྱ་དགོན་དུ་གཞུང་ཆེན་བཀའ་པོད་ལྔའི་དམ་བཅའ་བཞག།དགུང་ལོ་ལྔ་བཅུ་བར་མཚམས་ལ་བཞུགས།དགུང་ལོ་ང་གཅིག་ལ་ཐར་ཤུལ་རིན་པོཆེའི་གསུང་འབུམ་ལ་དཀར་ཆག་གསར་རྩོམ་མཛད།དགུང་ལོ་ང་གཉིས་ལ་ཕེབས་སྐབས་ལྡེ་ཚ་བཀྲ་ཤིས་ཆོས་སྡིངས་གསར་དུ་བཏབ།དགུང་ལོ་ང་བདུན་ལོར་ལ་མོ་བདེ་ཆེན་དགོན་པར་རྒྱུན་ཇའི་ཐེབས་རྩ་བཙུགས།རྒྱལ་བ་སྐུ་ཕྲེང་བཅུ་གསུམ་པ་ཆེན་པོར་གསུང་ཆོས་ཀྱང་ཕུལ།ཕྱི་ལོ་༡༩༡༢ལོར་སྐུ་གཤེགས།ཁོང་ནི་ཞྭ་དམར་སྐུ་ཕྲེང་བཞི་པ་ཡིན།ཁོང་གི་གསུང་རྩོམ་ལ་པོད་དགུ་བཞུགས།